त्यो दृश्य देख्नासाथ सुरजका बाआमा एकाएक मुर्छित बने । प्रिन्सिपल भक्कानिएर रोए । तिनीहरू सबैका आँखा रसाए जो त्यहाँ भेला भएका थिए । यस्तो घटना कसरी भयो ? पि्रन्सिपलको दिमाग एकाएक चक्करायो । उनले आकस्मिक स्टाफ मिटिङ डाके । यस्तो कसरी भयो ? यो कसले गर्‍यो ? उनले उपस्थित सबै शिक्षक-शिक्षिकाहरूलाई प्रश्न गरे । बैठक कक्षमा लामो मौनता छायो । कोही कसैका पनि बोली फुटेनन् । त्यसैबेला एउटी शिक्षिका बसेको ठाउँबाट जुरुक्क उठी र रुँदै कम्पित स्वरमा भनी- ‘सर ! मैले गर्दा त्यस्तो भएको हो। यसको अपराधी मै हुँ।’
